cyanic-selkie/wikianc huggingface dataset:
Արամ Վարդևանյան
Անձնական կյանք
2015 թվականի հունիսին ամուսնացել է հաղորդավարուհի, պրոդյուսեր Արևիկ Ուդումյանի հետ ։ Ունեն մեկ որդի՝ Ռուբենը (ծնվ. 2016 թ.), մեկ դուստր՝ Նունեն (ծնվ. 2020 թ.) ։
Ծանոթագրություններ
Կատեգորիա:ՀՀ ԱԺ 8-րդ գումարման պատգամավորներ Կատեգորիա:Հայ իրավաբաններ Կատեգորիա:Հայաստանի ամերիկյան համալսարանի շրջանավարտներ Կատեգորիա:Հայ փաստաբաններ Կատեգորիա:Երևան քաղաքում ծնվածներ
Բրազիլիայի Ազգային կոնգրես
Ընտրություններ
Դաշնային սենատը կազմված է նահանգների և դաշնային շրջանների ներկայացուցիչներից, որոնք ընտրվում են բնակչության կողմից մաժորիտար ընտրակարգով։ Յուրաքանչյուր 4 տարին մեկ ներկայացուցիչների կազմի երկու երրորդը փոխվում է։ Ֆեդերացիայի յուրաքանչյուր սուբյեկտ ներկայացված է 3 սենատորների կողմից, որոնք ընտրվում են 8 տարով, ընդ որում` սենատորները ընտրվում են երկու փոխարինողների հետ միաժամանակ։
Բրազիլիայի պատգամավորների պալատը ընտրվում է  յուրաքանչյուր 4 տարին մեկ` մեծամասնական՝ մաժորիտար քվեարկության հիման վրա։ Պատգամավորների պալատում տեղերը բաշխվում են` հաշվի առնելով սուբյեկտների բնակչության թվաքանակը։ Ըստ այդմ`  կարող են լինել 8-ից(քիչ բնակչությամբ նահանգների համար) մինչև 70(ավելի մեծ բնակչությամբ նահանգների համար) պատգամավորներ։
Սենատորները պետք է լինեն 35 տարեկանից ոչ ցածր, իսկ պատգամավորները` 21տարեկանից ոչ ցածր։
Լիազորություններ
Բրազիլիայի գործող սահմանադրության համաձայն` Ազգային կոնգրեսի իրավասության ներքո են հետևյալ հարցերն ու իրավասությունները.
Դաշնային սենատ
Դաշնային սենատի բացառիկ իրավասություններն են.
Պատգամավորների պալատ
Պատգամավորների պալատի բացառիկ իրավասություններն են.
Ֆեոդոր Սավարենսկի
Ֆեոդոր Պետրովիչ Սավարենսկի, խորհրդային հիդրոերկրաբան։ ԽՍՀՄ ԳԱ ակադեմիկոս (1946)։
Ծանոթագրություններ
Կատեգորիա:Խորհրդային երկրաբաններ Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ԳԱ իսկական անդամներ Կատեգորիա:Երկրաբանա-հանքաբանական գիտությունների դոկտորներ Կատեգորիա:ԽՍՀՄ ԳԱ ակադեմիկոսներ
Գևորգ Նռանյան
Գևորգ Սուրենի Նռանյան, հայ ֆուտբոլիստ, «Արարատ» ակումբի, հարձակվող։
Կենսագրություն
Գևորգ Նռանյանը «Փյունիկի» ֆուտբոլային դպրոցի սան է։ Պատանեկան թիմի կազմում 2002 թվականին մասնակցել է առաջին լիգային, իսկ հաջորդ 2 տարիներին՝ երիտասարդական թիմի կազմում։ 2004 թվականի դարձել է թիմի լավագույն ռմբարկու, իսկ ընդհանուր հաշվով առաջնությունում զբաղեցրել է 2-րդ տեղը. 18 խաղերում նա խփել էր 26 գոլ։ Սակայն հիմնական թիմի կազմում Նռանյանն անցկացրել է 1 խաղ։ «Արարատ» ակումբը Նռանյանի հետ կնքել է պայմանագիր, սակայն իր անցկացրած 15 խաղերում նա խփել է միայն 1 գոլ։ Հաջորդ մրցաշրջանը նա անցկացրել է «Ուլիս» ակումբում, սակայն 9 խաղում ոչ մի գոլ չի խփել։ Մեկ մրցաշրջան հետո հա վերադարձել է «Արարատ», որտեղ պարբերաբար հանդես է եկել հիմնական կազմում։ «Արարատի» կազում Նռանյանը 2007 թվականի հոկտեմբերի 23-ին նշել է իր դեբյուտը եվրագավաթներում՝ մասնակցելով Սոլիգորսկի «Շախտյոր» ակումբի դեմ խաղին, որ անցկացվում էր Ինտերտոտոյի գավաթի խաղարկության շրջանակներում ։ 2009 թվականի մրցաշրջանի արդյունքներով «Արարատը» լքել Պրեմիեր լիգան։ Այդ պատճառով ակումբի մի շարք խաղացողներ որոշեցին տեղափեխվել այլ ակումբներ։ Դրանցից մեկն էր Գևորգ Նռանյանը, որը 2010 թվականի հունվարին տեղափոխվում է Դիլիջանի «Իմպուլս» ։ Մրցաշրջանի ավարտի ժամանակ լքել է ակումբը։ Այդ ժամանակ «Ուլիսում»որոնում էին նոր հարձակվողներ։ Իմանալով ֆուտբոլիստի հնարավորությունները՝ պայմանագիր կնքեցին Նռանյանի հետ ։ 5-րդ փուլում Նռանյաննը անցկացրել է 100-րդ խաղը Հայաստանի առաջնությունում։ Այդ իրադարձությունը Նռանյանը նշեց իր խփած գոլով ։ 2012 թվականի հունիսի սկզբին ակումբը հրաժարվել է ֆուտբոլիստի ծառայություններից ։ Մեկ ամիս անց Նռանյանը պայմանագիր է կնքել «Արարատի» հետ, ուր տեղափոխվեցին նաև Հայկ Մկրտչյանը և Արսեն Պետրսյանը .:
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի հարձակվողներ Կատեգորիա:Արարատի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Ալաշկերտի ֆուտբոլիստներ Կատեգորիա:Ուլիսի ֆուտբոլիստներ Կատեգորիա:Իմպուլսի ֆուտբոլիստներ Կատեգորիա:Փյունիկի ֆուտբոլիստներ
Ժիզել Կազադսյու
Ժիզել Կազադսյու (Gisèle Casadesus, ), ֆրանսիացի դերասանուհի ։
Կենսագրություն
Ծնվել է Փարիզի 18-րդ օկրուգում՝ կոմպոզիտոր Անրի Կազադեզյուսի և Մարի Լուիզ Բեեթզի ընտանիքում։ Նրա եղբայրը՝ Քրիստիան Կազադեսյուն, նույնպես դերասան էր ։ 1934 թվականին, դրամատիկական արվեստի բարձրագույն ազգային կոնսերվատորիան ավարտելուց հետո, միացել է Կոմեդի Ֆրանսեզշի թատերախմբին ։ Նույն թվականին ամուսնացել է դերասան Լյուսիեն Պասկալի հետ՝ ունեցել է չորս երեխա, որոնցից երկուսը (Ժան Կլոդ Կազադեզյուսը և Դոմենիկ Պրոբստը) գնացել են պապի հետքերով և դարձել են երաժիշտներ ։
Քոմեդի Ֆրանսեզում բազմաթիվ դերերի համար դերասանուհին քննադատների կողմից արժանացել է հանրային ճանաչման և գովասանքի խոսքերի։ 1943 թվականից Կազադեզուսը նույնպես պարբերաբար նկարահանվում էր կինոներում և հեռուստատեսություններում։ Նրա մասնակցությամբ ավելի քան հիսուն ֆիլմերի թվում են այնպիսի ֆիլմեր, ինչպիսիք են «Գյոկլենը» (1949), «Կատաղած գառնուկը» (1973), «Դատավճիռը» (1974), «Հավատարիմ կինը» (1976), «Տղամարդ և կին։ Կիրառման եղանակ» (1996), «Բնության երեխաները» (1998), Փակ շրջանը (2009), «Մաքուր թերթը» (2010), «Կինը և տղամարդիկ» (2010) և «Նրա անունը Սառա է» (2010)։
Գուգելհուպֆ
Գուգելհուպֆ, քաղցր խմորեղեն պատրաստված թթխմորից, հաճախ չամիչի և վանիլի ավելացմամբ։ Գուգելհուպֆի վրա ավելացնում են շաքարի փոշի կամ պատում են շոկոլադե ջնարակով։ Սլավոնների մոտ այն տարածված է ռոմային գուգելհուպֆ անունով ։ Ենթադրվում է, որ գուգելհուպֆը սկզբում պատրաստել են կաթսաներում, այդ պատճառով էլ գուգելհուպֆը ունի կլոր, խորը ձև։
Ժիզել Կազադսյու
Կենսագրություն
2013 թվականի մարտի 29-ին դերասանուհուն շնորհվել է Պատվո լեգեոնի շքանշանի սպայի կոչում ։ Բացի այդ, նա ունի նաև արվեստի և գրականության շքանշանի սպայի և «Արժանիքների համար» շքանշանի Մեծ Խաչի կոչում։ 2003 թվականին Կազեդեզյուսն արժանացել է «Մոլիեր» պատվավոր մրցանակին իր երկարամյա դերասանական կարիերայի համար։
Արտաքին հղումներ
Կատեգորիա:Հունիսի 14 ծնունդներ Կատեգորիա:1914 ծնունդներ Կատեգորիա:Փարիզ քաղաքում ծնվածներ Կատեգորիա:Սեպտեմբերի 24 մահեր Կատեգորիա:2017 մահեր Կատեգորիա:Փարիզ քաղաքում մահացածներ Կատեգորիա:Անձինք այբբենական կարգով Կատեգորիա:Դերասանուհիներ այբբենական կարգով Կատեգորիա:Ֆրանսիացի դերասանուհիներ
Գուգելհուպֆ
Արտաքին հղումներ
Կատեգորիա:Հրուշակեղեն Կատեգորիա:Գերմանական խոհանոց Կատեգորիա:Ֆրանսիական աղանդեր Կատեգորիա:Ավստրիական խոհանոց Կատեգորիա:Ռուսական խոհանոց Կատեգորիա:Բելառուսական խոհանոց Կատեգորիա:Շվեյցարական խոհանոց Կատեգորիա:Չեխական խոհանոց Կատեգորիա:Սերբական խոհանոց Կատեգորիա:Սլովենական խոհանոց Կատեգորիա:Խորվաթական խոհանոց Կատեգորիա:Մակեդոնական խոհանոց Կատեգորիա:Հունգարական խոհանոց
Սոլոգուբովկա (գյուղ, Բլագովեշչենսկի շրջան)
Սոլոգուբովկա (Сологубовка, Сологубовка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։
Իմ կյանքը (մուլտֆիլմ)
Իմ կյանքը (Моя жизнь) ռուսական կարճամետրաժ մուլտֆիլմ, որը նկարահանվել է «Արգուս ինտերնեյշնլ» ստուդիայի կողմից, 2000 թվականին։
Սյուժե
Վերջերս ծնված խոճկորը պատմում է իր կյանքի մասին` դեռևս չհասկանալով դրա բարդությունները ու դաժանությունները։ Նրա շուրջը անտարբերություն է, տառապանք և մահ, բայց նա դրանք չի նկատում և հանդես է գալիս անմեղության և լավատեսության տեսանկյունից։ Մուլտֆիլմում ցուցադրվում է գյուղական կենցաղի տեսարաններ, անմիջական, բայց սև հումոր, փիլիսոփայական հարցեր, երկար հայացք դեպի մայր մտնող արևը։
Շարունակություն
2014-2017 թվականներին թողարկվել է շարունակությունը` «Խոճկորը» մուլտսերիալը` Ալեքսանդր Տատարսկու «Օդաչու» անիմացիոն ստուդիայի կողմից, որը բաղկացած էր 10 սերիայից։ Անիմացիան համակարգչային է, սակայն պահպանվել է սկզբնական ոճի մեծ մասը։ Սյուժեները դարձել են ավելի մանկական և պակաս մռայլ, սակայն ընկալման հասուն շերտը պահպանվել է։ Հերոսը շարունակում է պատմել ֆերմայի կյանքի մասին` տեսնելով այն անմեղ մանկական հայացքով։
Արտաքին հղումներ
Կատեգորիա:Ռուսական մուլտֆիլմեր Կատեգորիա:2000 մուլտֆիլմեր Կատեգորիա:Մուլտֆիլմեր կենդանիների մասին
Իշխան (տիտղոս)
Իշխան, ավանդական տոհմական ժառանգական տիտղոս, որը փոխանցվում է սերնդեսերունդ նույն տոհմի անդամների միջև։ Իշխանի կինը կրում է իշխանուհի, իսկ չամուսնացած որդին և դուստրը կրում են համապատասխանաբար իշխանազն և «իշխանադուստր» տիտղոսները։ Այլ տոհմական տիտղոսների պես, իշխան տիտղոսը շնորհում (կամ՝ բնածին տոհմերի պարագայում ճանաչում) են միապետները (կայսրեր, արքաներ կամ թագավորներ), կամ էլ վերջիններիս կողմից տիտղոսադրման իրավունք ստացած բարձրաստիճան անձիք։
Ծագում
Գիտկանանների մեծ մասը համամիտ են առ այն, որ հայկական իշխան տիտղոսը ունի հին արիական (հնդեվրոպական) ծագում և համապատասխանում է արիական xshatriya տիտղիսին, որը հնում նշանակել է ռազմիկ, ռազմական առաջնորդ ։
Եվրոպա
Կենտրոնացված պետության առաջացմամբ իշխանները ընդգրկվել են նրա մեջ՝ կազմելով արտոնյալ, ժառանգական ավագանին՝ տիտղոսավորված ազնվականությունը։ Եվրոպայում հայկական իշխանին համապատասխանում են պրինց, լորդ, ժուպան և այլ համարժեք տիտղոսները։
Մեծ Հայք
Մեծ Հայքում իշխաները առաջանում էին երկու եղանակով։ Նախ, իշխան էին դառնում հնագույն հայկական ցեղախմբերի առաջնորդները (բնական իշխաններ)։ Նրանց մեծ մասը իրենց ծագումնաբանությունը համարում էին Հայկ Նահապետի սերունդներից։ Այդպիսիք էին Հայկազունի, Խորխոռունի, Մանավազյան, Բզնունի, Սլկունի, Վահևունի, Ռշտունի, Զարեհավանյան, Բագրատունի, Արծրունի, Առանշահիկ և այլ տոհմերը։ Ըստ Մովսես Խորենացու վկայության, վերոհիշյալ բնական իշխանական տոհմերին առաջին անգամ գրանցեց արքայական Գահնամակում Վաղարշակ Արշակունի արքան։
Առաջացման երկրորդ եղանակը տիտղոսադրումն է, ըստ որի ռազմական կամ այլ պետական բնագավառներում մեծագույն ծառայություններ մատուցած բազմավաստակ անձիք ստանում են իշխանի տիտղոսը հայոց արքայից կամ թագավորից։ Օրինակ, այդպիս էին առաջացել Մամիկոնյանների կամ Դիմաքսյանների իշխանական տոհմերը։
Մեծ Հայքում, բոլոր հին իշխանները համարվում էին նախարարներ (ըստ որոշ հետազոտողների մեկնաբանության՝ «նախա» և «արար» իմաստով, համապատասխանում է իրանական լեզուներում naharar-ին)։ Բոլոր հայ իշխանները ունեին իրենց գավառները կամ աշխարհները, որտեղ իրենք համարվում էին «տեր» (հնում օգտագործվում էր բացառապես իշխանի իմաստով)։ Օրինակ, Տուրուբերանի Բզնունիք գավառը ժառանգաբար պատկանում էր Բզնունի իշխանական-նախարարական տոհմին։ Իսկ Սյունիք աշխարհը ամբողջությամբ պատկանում էր Սյունի իշխանական-նախարարական տոհմին։ Իշխանական ոստանում գտնվում էր իշխանանիստ բերդը կամ դղյակը։ Տարբեր դարերում, Բզնունիների իշխանանիստ ավաներն էին Խլաթը և Դատվանը, իսկ Սյունիներինը՝ Շաղատը, Երնջակը և Կապանը։
Բացի այդ, հայ իշխան-նախարարներից շատերը ավանդաբար զբաղեցնում էին գործակալություններ Հայոց Արքունիքում. այդ գործակալությունները նույնպես ժառանգաբար փոխանցվում էին տոհմի անդամների միջև։ Օրինակ, հայոց քրմապետությունը պատկանում էր Սլկունի իշխանական տոհմին, հայոց սպարապետության գործակալությունը պատկանում էր Մանդակունի տոհմին, իսկ այնուհետև անցավ Մամիկոնյաններին, իսկ որսապետության գործակալությունը Բզնունի տոհմի ժառանգական գործակալությունն էր։
Բոլոր հայ իշխանները ունեին իրենց իշխանական զինված գնդերը, որոնք համարվում էին հայոց բանակի մասը։ Պատերազմի ժամանակ, բոլոր հայ իշխանական տները պարտավոր էին ներկայանալ Հայոց Արքայի կողմից սահմանված բանակատեղի՝ ամեն իշխանական տոհմը իր իշխանագնդով։ Իշխանական-նախարարական տոհմերի ներկայանալի իշխանական հեծյալ գնդերի քանակությունը սահմանված էր արքունի Զորանամակով։ Ռազմական առումով, Մեծ Հայքի ամենահզոր իշխանական տոհմը Սյունիներն էին. նրանք պարտավոր բանակումներին ներկայանում էին 19000-ից ավելին հեծյալ իշխանագնդով։ Հատկաշնական է, որ պատերազմի ժամանակ իշխանական տների բոլոր հասուն արու զավակները (բացառությամբ հոգևորականների) պարտավոր էին մասնակցել ռազմական գործողություններին։ Իշխաններն ու իշխանազնները միշտ մարտնչում էին հեծյալ։
Հայոց իշխանական դասը իր առաջին ծանրագույն հարվածը կրեց արաբ զավթիչների օրոք։ Արաբները՝ հասկանալով որ իրենք երբեք չեն կարողանա լիովին տիրապետել Մեծ Հայքին քանի դեռ գոյություն ունի երկրի իշխանական տների խավը, արաբները սկսեցին հատուկ դաժանությամբ պայքարել հայ իշխանների դեմ։ 705 թվին Նախիջևանում հաստատված արաբ ոստիկանը խաբեությամբ հրավիրեց իր մոտ հայ իշխաններին՝ իբր թե խաղաղ բանակցության համար. սակայն երբ իշխանները ժամանեցին, նա փակեց նրանց մի մասին Նախիջևանի, իսկ մյուսներին Խրամի եկեղեցիներում և հրկիզեց դրանք։ Պատմիչները հիշատակում են այդ արաբների կողմից իրականացված հայոց ցեղասպանությունը որպես Կրակի Տարի։ Չնայած զգալի կորուսների, հայոց իշխանական դասը գոյատևեց և շարունակեց իր պայքարը արաբ զավթիչների դեմ՝ ընդհուպ մինչև Բագրատունի իշխանատոհմի ներկայացուցիչ Աշոտի նախ Իշխանաց-իշխան, իսկ հետո Հայոց Արքա հռչակումը։
Միջնադարյան Հայաստան
Միջին դարերում (12-13 դարեր) առաջացան մի շարք նոր իշխանական տոհմեր, որոնք բոլորն էլ սերում էին ավելի հին իշխանատներից։ Դրանցից հզորագույնը՝ Զաքարյանները ազատագրված Հայաստանում վարչական բաժանումներ կատարեցին և ավանդական հայկական իշխանությունների օրինակով ստեղծեցին միջնադարյան իշխանություններ՝ Վաչուտյանների, Օրբելյանների, Պռոշյանների, Վահրամյանների, Խաչենի տերերի գլխավորությամբ և դրանց գլուխ նշանակեցին կամ իշխանական հին տոհմերի ներկայացուցիչների, կամ իրենց զորավարների։ Վերջիններս իրենց ենթակա կողմնակալությունում առանձնաշնորհ տարբերակվեցին իրենց տոհմակից և այլ տոհմերի իշխաններից։ Նորանշանակ կողմնակալ-հրամանատարները սկզբում ունեին զինվորական-վարչական պաշտոն, սակայն շատ արագ ստացած պաշտոնն ու կոչումը վերածեցին ժառանգական մենաշնորհի։
Հայ միջնադարյան իշխանությունները կրեցին երկրորդ հարվածը մոնղոլ-թաթարական հորդաներից։ Հայ իշխանությունների զգալի մասը կորցրեցին իրենց տիրույթները. միայն մի քանի իշխանական տներին հաջողվեց պահպանել իրենց իշխանությունները. մասնավորապես՝ Զաքարյան-Երկայնաբազուկներին(Արղությաններ), Խաչենի Հասան-Ջալալյաններին, Սյունիքի Օրբելյաններին։ Հայ իշխանական տոհմերից ոմանք փրկվեցին Վրաց Թագավորությունում և ընդրկվեցին վրաց իշխանական դասի մեջ վերահաստատելով իշխանական տիտղոսը (այդ թվում Թումանյանները, Ամատունիները, Արղությանները և այլք)։
Նոր դարաշրջան
Թաթար-մոնղոլական նվաճումից հետո պահպանված հայ իշխանական տներից ծագեցին հայոց ուշ միջնադարի և նոր ժամանակների իշխանական տոհմերը, որոնց մի մասը հայտնի է որպես հայ մելիքություններ։ Բուն մելիք բառը սեմական ծագման է և նշանակում է «թագավոր», «տեր»։ Իրենց ռազմա-քաղաքական հզորությամբ հատկապես աչքի էին ընկնում Արցախի, Սյունիքի, Գեղարքունիքի և այլ մելիքությունները։ Նրանք համարվում էին իրենց իշխանությունների (մելիքությունների) տերերը և ենթարկվում էին միայն Պարսկաստանի շահին (նույն սկզբունքով, ինչպես հայոց իշխանները ենթարկվում էին հայոց արքաներին)։ Միջնադարյան հայոց իշխանների պես, չնայած որ մելիքը կոչում էր և ոչ թե տիտղոս, մելիքները ունեին իրենց զինված գնդերը («մելիքաց գունդ»), համարվում էին իրենց գավառների գերագույն կառավարիչները, վարում էին դատը, ոմանք մահապատժի իրավունք ունեին (իրավունք, որը բացառապես միապետներինն է կամ բարձր իշխաններինը)։ Բացի այդ, հայ իշխան-մելիքները վարում էին հատուկ արտաքին քաղաքականություն, որի վերջնական նպատակն էր անկախ Հայոց Արքայության վերականգնումը՝ Եվրոպական տերությունների կամ Ռուսաստանի օժանդակությամբ։ Այդ նպատակով, 1699 թ. Անգեղակոթում և 1714 թ. Գանձասարում հավաքված մելիքական ժողովները նամակագրություն էին հաստատել եվրոպական և ռուսական միապետների հետ։
Հյուսիս-արևելյան Հայաստանի Ռուսաստանի կազմում ընդգրկվելուց հետո, մի շարք հայկական իշխանական տոհմեր ընդգրկեցին կամ առաջացան Ռուսական Կայսրությունում, որոշ տոհմեր ստացան անզվականություն, իսկ նրանք, ովքեր կարողացան ապացուցել իրենց ծագումը՝ իշխանի տիտղոս։ Կոմումիստական վարչակազմի տարիներին, տոհմական-ժառանգական տոտղոսների օգտագործումը խստիվ արգելվեց, իսկ հայ իշխանական տների ժառանգները ենթարկվեցին դաժանագույն ճնշումների և հալածանքների, շատերը գնդակահարվեցին կամ աքսորվեցին, ստիպված եղան փոխել կամ կրճատել իրենց ազգանունները։ Չնայած այդ ամենի, հայ իշխանական տոհմերի ժառանգները գոյատևեցին և Հայաստանի անկախությունից ի վեր միավորվեցին տարբեր պաշտոնապես գրանցված հասարակական կազմակերպություններում՝ այդ թվում Հայոց Իշխանաց Դաշինքում, Մէլիքաց Միության և Հայ Ազնվականների Միության կազմում։
Տերմինաբանական խառնաշփոթը
Հայոց պատմության սկզբնաղբյուրներում հաճախ տիրում է տիտղոսների խառնաշփոթ։ Նույն հեղինակը նույն պատմական անձին հաճախ ներկայացնում է տարբեր՝ ոչ համարժեք տիտղոսներով, օրինակ՝ իշխան, մեծ իշխան, պարոն, տանուտեր, մեծամեծ, թագավոր։ Այս իրավիճակը կենտրոնացված հզոր պետության բացակայության արդյունք է։
Բացի այդ, նորագույն ժամանակներում հայոց լեզվի մեջ կատարվել է նենգափոխություն՝ «իշխան» և «իշխանություն» բառերը նույնացվել են «կառավարիչ» և «կառավարություն» բառերին (ինչը լեզվաբանական և ծագումնաբանական տեսանկյունից սխալ է)։
Թեքս Էյվերի
Թեքս Էյվերի, Ֆրեդ Էյվերի կամ Ֆրեդերիկ բին Էյվերի (Tex Avery կամ Frederick Bean Avery, ), ամերիկացի մուլտիպլիկատոր, ռեժիսոր-մուլտիպլիկատոր, հնչունավորող դերասան։
Առավել հայտնի է մուլտիպլիկացիոն ժապավեններով, որոնք արտադրվել են այսպես կոչված «հոլիվուդյան մուլտիպլիկացիայի ոսկե դարաշրջանում»։ Առավել ուշագրավ են նրա աշխատանքները, որոնք կատարվել են Warner Bros. և Մետրո-Գոլդուին-Մայեր ստուդիաների համար։ Էյվերին նաև այնպիսի մուլտպերսոնաժներ է ստեղծել, ինչպիսիք են Դաֆի Դաքը, Բագզ Բանին, Դրուպին, Խենթ Սկյուռը (Screwy Squirre), Ջորջը և Փոքրիկը (George and Junior), մասնակցել է Պորկի Փիգ և Չիլի Վիլի (վերջինը Վալթեր Լանցի ստուդիայի համար) կերպարների մշակմանը։ Էյվերի ազդեցությունը մուլտիպլիկացիայի վրա՝ որպես ճյուղ, կարելի է տեսնել 1940-1950-ական թվականների տարբեր ստուդիաների անիմացիոն սերիաների մեծ մասի աշխատանքներում։
Էյվերիի ոճը արմատապես տարբերվում է Ուոլթ Դիսնեյ ընկերության ոճից, որն այդ ժամանակ գերակշռում էր անիմացիայի շուկայում։ Դիսնեյը հավատարիմ է եղել ռեալիզմի և արժանահավատության սկզբունքներին, իսկ Էյվերին համարել է, որ անիմացիայի նպատակն է հանդիսատեսին ցույց տալ այնպիսի բաներ, որոնք անհնար են կինեմատոգրաֆի համար։ Շատ հաճախ մեջբերվում է Թեքս Էյվերիի հայտարարությունը, որը հետևյալն էր. «մուլտֆիլմում դուք կարող եք անել ամեն ինչ», և նրա ժապավենները հաճախ ապացուցում են դա։
Էյվերին նաև հաճախ մասնակցել է իր ֆիլմերի ձայնավորման աշխատանքներին։ Որպես կանոն, նա արտաբերել է առանձին արտահայտություններ, ինչպիսիք են՝ Ձմեռ պապիկի՝ «Ով ում սպանեց» (Who Killed Who?), բայց եղել են նաև բացառություններ։ Օրինակ, Էյվերիի ձայնով է խոսում Դրուպիի կերպարը  «The Shooting of Dan McGoo», «Wild and Woolfy», «Northwest Hounded Police» ժապավեններում։
Վաղ տարիներ, կարիերայի սկիզբ
Գրասենյակային հիմարությունների ժամանակ նրա ձախ աչքի մեջ ընկել է գրասենյակային ամրակ, որը նետել էր մուլտիպլիկատոր Չարլզ Հասթինգը ։ Դա առաջացրել է տեսողության մասնակի կորուստ։ Ավելի ուշ ասել են, որ զրկվելով երկդիտակ տեսողությունից և տարածության խորությունը ընկալելու կարողությունից, Էյվերին ձեռք է բերել իրերի իր յուրահատուկ տեսլականը և, որպես արդյունք, մշակել է անիմացիայի սեփական արտառոց ուղղությունը։
Մրջնային սանդղահարթակ -Termite Terrace
1935 թվականի վերջին Էյվերին տեղափոխվել է Լեոն Շլեզինգերի ստուդիա (Leon Schlesinger), ում նա որոշ ժամանակ անց համոզել է, որ իրեն տրամադրի իր սեփական բաժինը։ Շլեզինգերը կատարել է խնդրանքը՝ Էյվերիին հանձնելով մուլտիպլիկատորների ստորաբաժանման ղեկավարությունը․ բաժնում ի թիվս այլոց աշխատում էին Բոբ Քլեմփեթը և Չաք Ջոնսը։ Շլեզինգերը նրան է տրամադրել նաև հեռու ամառանոցի 5 սենյակները, որպեսզի չնյարդայնացներ Էյվերիի նախորդին՝ մուլտիպլիկատոր Թոմ Փալմերին (ում Շլեզինգերը պատրաստվում էր մոտ ժամանակներս հեռացնել) ։
Էյվերի բաժինը սկսել է աշխատել «Looney Tunes» սև-սպիտակ ցիկլի վրա՝ գունավոր «Merrie Melodies»-ի փոխարեն։ Շուտով բաժնի աշխատակիցներն իրենց թաղամասը «մրջնային սանդղահարթակ» են անվանել՝ այդ շրջանում տերմիտների մեծ թվաքանակի համար։ Termite Terrace անվանումը հետագայում նշանակել է Շլեզինգերի/Ուորերների ամբողջ ստուդիան, հիմնականում այն պատճառով, որ Էյվերին և նրա թիմը դարձել են մարդիկ, ովքեր որոշել են կոլեկտիվի ապագան, որն ավելի ուշ հայտնի է դարձել որպես «The Warner Bros. cartoon»։
Էյվերի բաժնի կողմից ստեղծված առաջին կարճամետրաժ ժապավենը դարձել է «Gold Diggers of '49» մուլտֆիլմը։ Դրանում առաջին անգամ հայտնվել է Պորկի Փիգը, և հենց այս ֆիլմից սկսվել է Էյվերիի փորձարկումները անիմացիայի ոլորտում։
Աստղերի ստեղծումը- «Looney Tunes»
Էյվերին Քլեմփեթի, Ջոնսի և նոր ռեժիսոր Ֆրենկ Թաշլինի աջակցությամբ դրել է մուլտիպլիկացիայի այն ոճի հիմքը, որը կարողացել է տապալել The Walt Disney Studio ընկերությանը, որը կարճամետրաժ անիմացիայի արտադրության մեջ առաջատար դիրքերում էր այդ ժամանակ և ստեղծել է մուլտհերոսների սերունդ, որոնց անունները մինչ օրս բոլորի ականջներում հնչում են։ Էյվերին ինքը՝ որպես ռեժիսոր, խորապես ներգրավված է եղել ֆիլմարտադրության գործընթացում. լինելով բնույթով պերֆեկցիոնիստ, նա կատակներ է հորինել կարճամետրաժ ֆիլմերի համար, պարբերաբար մասնակցել է ձայնավորմանը (հարկ է նշել նրա ֆիրմային խուլ-փորային ծիծաղը), թայմավորել է ժապավենը (ընդհուպ մինչև այն, որ կարող էր կտրել կադրերը պատրաստի նեգատիվից, եթե ֆիլմը չէր տեղավորվում հաշվարկված ժամանակաչափերի մեջ)։
Դաֆի Դաք
«Porky’s Duck Hunt» (1937) ֆիլմը հանդիսատեսին է ներկայացրել Դաֆի Դաք անունով մի կերպար, որը գժության ու չարաճճիության մի այնպիսի ձև է իրականացրել, որը մինչ այդ չի եղել մուլտիպլիկացիոն ձևաչափում։ Դաֆին ամբողջովին անկառավարելի է, նա էկրանով վազում է կրկնակի արագությամբ, ոռնում և խոսում է դերասան Մել Բլանկի բարձր, արագացված ձայնով։
Բագզ Բանի
Էյվերիի «A Wild Hare» (1940) ֆիլմը համարվում է առաջին մուլտիպլիկացիոն ժապավենը, որտեղ մասնակցում է կերպար, որն ավելի ուշ ստացել է Բագզ Բանի անունը (մինչ այդ կարճամետրաժ ժապավեններում ներկայացվում էին տարբեր ճագարներ, որոնք համարվում են Բագզ Բանիի նախորդները)։ Մուլտիպլիկատոր Ռոբերտ Մաքքիմսոնի հետ միասին Թեքս Էյվերիի ստեղծած ճագարը աչքի էր ընկնում սառնարյուն բարքով, նա լիովին վերահսկում էր իրեն և իրավիճակը։ Նաև «A Wild Hare»  ֆիլմում առաջին անգամ ճագարը հանդիսատեսին է ներկայացվել ճաղատ, փափկասիրտ և զիջող Էլմեր Ֆադի (որը Էյվերիի Egghead կերպարի վերափոխված տարբերակն է, որը նա մշակել էր Looney Tunes շարքի համար) հետ միասին։ Bagza Bunny-ի հայտնի  «What’s up, doc?» ռեպլիկն առաջին անգամ հնչել է հենց «A Wild Hare» ֆիլմում։  Պոտենցիալ վտանգավոր իրավիճակում հայտնված անհոգ, հանգիստ նապաստակն արժանացել է հանրության ջերմ ընդունելությանը և Էյվերին  «What’s up, doc?» արտահայտությունը դարձրել է նրա կերպարի անբաժան մասը։
Կատաղած Էյվերին շուտով լքել է ստուդիան՝ կիսատ թողնելով երեք ֆիլմ՝ «Crazy Cruise», «The Cagey Canary», «Aloha Hooey»։ Ժապավենների վրա աշխատանքն ավարտել է Բոբ Քլեմպեթը։
Կենդանիների մասին խոսակցություններ
Շլեզինգերի հետ իր աշխատանքի ընթացքում՝ Էյվերին, զարգացրել է շրթունքների անիմացիայի տեխնոլոգիան, համատեղելով կենդանիների կենդանի կադրերով տեսանյութերի հետ։ Շլեզինգերին այդ գաղափարը չի հետաքրքրել, և Էյվերին այն առաջարկել է իր ընկեր Ջերի Ֆեյրբենքսին (Jerry Fairbanks), որը «Unusual Occupations» ցիկլի պրոդյուսերն էր  Paramount Pictures ընկերությունում։ Ֆեյրբենքսը գաղափարը ողջունել է, և սկսել է արտադրել «Speaking of Animals and Their Families» կարճամետրաժ ֆիլմերի շարքը։
Warner Bros. ստուդիայից հեռանալուց հետո, մինչև MGM տեղափոխվելը, Էյվերին աշխատանքի է անցել Paramount-ում և այնտեղ սկսել է աշխատել այդ շարքի առաջին երեք ֆիլմերի վրա։
Metro-Goldwyn-Mayer
1942 թվականին Էյվերին աշխատանքի է անցել MGM-ում՝ Ֆրեդ Քուիմբիի ղեկավարած կարճամետրաժ անիմացիոն կինոյի բաժնում։ Էյվերին, որն ավելի վաղ աշխատել է Շլեզինգերի մշտական ճնշման տակ, նոր վայրում ստեղծագործական ազատություն է ստացել, և այդ ժամանակ էլ նրա ստեղծարարությունները հասել են իրենց գագաթնակետին։ Նրա մուլտֆիլմները հայտնի են դարձել բացարձակ խենթությամբ, խելահեղ դինամիկայով և մուլտիպլիկացիոն միջոցների հետ խաղալու հակվածությամբ։ Բացի այդ, MGM-ը Էյվերիին կարողացել է էլ ավելի մեծ բյուջե տրամադրել և արտադրության ավելի բարձր մակարդակ, քան Շլեզինգերի ստուդիայում էր։  Էյվերիի թիմին միացել են նաև փորձառու անիմատորներ՝ Փրեսթոն Բլեյրը և Էդ Լավը (Ed Love), ովքեր 1941 թվականի գործադուլից հետո հեռացել էին Դիսնեյից։
Այս բոլոր փոփոխությունները բարենպաստ են եղել Էյվերիի աշխատանքի համար. նրա առաջին կարճամետրաժ անիմացիոն ֆիլմը, որը ստեղծվել է MGM-ի հիմքի վրա, Blitz Wolf-ը, որը նմանակել է Հիտլերին, 1942 թվականին առաջադրվել է «Օսկար մրցանակի»՝ որպես լավագույն կարճամետրաժ ֆիլմ։
Էյվերիի MGM-ում ստեղծած առավել հայտնի կերպարներից են Դրուպի շունը, որի դեբյուտը կայացել Է 1943 թվականին «Dumb-Hounded» ֆիլմով։ Դրուպին (բառացի՝ ձանձրալի) սկզբում կոչվել է  «Happy Hound» (ուրախ շուն), նա հանգիստ, փոքրամարմին, դանդաղաշարժ և դանդաղ խոսող շնիկ էր, որը, այնուամենայնիվ, ֆիլմի վերջում պարզվում է, որ մշտապես հաղթող է։
1943 թվականից սկսած Թեքս Էյվերին ստեղծել է մուլտֆիլմերի շարք՝ հետապնդումներով և «փորձանքի մեջ ընկած աղջկան» փրկելով։ Օրինակ, «Red Hot Riding Hood» (Կարմիր տաք գլխարկը) ֆիլմը ներկայացրել է սեքսուալ հերոսուհու, որն անուն չի ունեցել, բայց գրավել է հեռուստադիտողների սրտերը, ովքեր նրան «Կարմիր» (Red) մականունն են տվել։ Այս հերոսուհու տարբեր վարիացիաները հետագայում հանդիպում են Էյվերիի այլ ֆիլմերում։ Էյվերիի լավագույն աշխատանքներում, ինչպիսիք են «Little ’Tinker», «Bad Luck Blackie», «Who Killed Who?», «King-Size Canary», սյուժեն բառացիորեն հագեցած է ցնցող հնարքներով, ընդորում, նրանց սրամտությունը, ինչպես իրենք՝ ֆիլմերը, կառուցված են տեսողական արտահայտչականությամբ ։
MGM-ում աշխատելու ժամանակաշրջանի ուշագրավ ժապավեններից է՝ «Magical Maestro» երաժշտական կատակերգությունը։
Էյվերին իր կարիերան սկսել է MGM-ում` օգտագործելով վառ, հագեցած գույներ և իրատեսական ֆոներ, բայց հետո աստիճանաբար այդ ոճից անցում է կատարել դեպի ավելի արտահայտիչ, քաոսային, պակաս իրատեսական կերպարվեստի մեթոդի։ Նրա հետագա ստեղծագործությունները ձգտել են դեպի UPA (United Productions of America Ամերիկայի Միացյալ արտադրություններ) ստուդիայի ոճը, դրանով լավ երևում է, որ Էյվերին կանգնել է կինոնկարի բյուջեի կրճատման անհրաժեշտության առաջ, ինչպես նաև իրատեսությունը թողնելու և այնպիսի մուլտֆիլմեր ստեղծելու նրա ցանկությունը, որոնք կապ չեն ունենա իրական աշխարհի կամ կինոյի հետ։ Այդ ընթացքում նա ստեղծել է ֆուտուրիստական թեմաներով «The House of Tomorrow», «The Car of Tomorrow», «The Farm of Tomorrow» և «T.V. of Tomorrow» ֆիլմերը։
1950-ականների սկզբին Էյվերին մեկ տարի արձակուրդ է վերցրել՝ MGM-ից հանգստանալու համար։ Այդ մեկ տարվա ընթացքում Էյվերիի թիմը ղեկավարում էր անիմատոր Դիք Լանդայը (ով վերջերս էր հեռացել Ուոլտեր Լանցի ստուդիայից)։ 1951 թվական հոկտեմբերին Էյվերին՝ աշխատանքի վերադառնալով, ավարտել է MGM-ում աշխատելու ընթացքում իր վերջին երկու մուլտֆիլմերը՝ «Deputy Droopy» և «Cellbound»։ Երկու ֆիլմերի վրա համատեղ աշխատել է ռեժիսոր անիմատոր Մայքլ Լայի (Michael Lah) հետ։  Էյվերին MGM-ից հեռացել է 1953 թվականին և վերադարձել է Ուոլտեր Լանցի ստուդիա։
MGM-ից հետո
Վերադառնալով Լանցի ստուդիա՝ Էյվերին 1954-1955 թվականներին նկարահանել է չորս մուլտֆիլմ՝ «Crazy Mixed-Up Pup», «Shh-h-h-h-h», «I’m Cold», «The Legend of Rockabye Point», որոնք ձևավորել են  նոր կերպար՝ պինգվինիկ Չիլի Վիլի։ Եվ չնայած այս չորս ֆիլմերից երկուսը առաջադրվել են Օսկարի, Էյվերին հեռացել է Լանց ստուդիայից՝ աշխատավարձերի շուրջ տարաձայնությունների պատճառով, հանդիսավոր կերխով ավարտելով մուլտիպլիկատորի իր կարիերան։
Ավելի ուշ, նա անդրադարձել է հեռուստատեսային գովազդի անիմացիային։ Նրա կոմերցիոն աշխատանքներից առավել հայտնի է 1960-ականներին նկարահանած՝ միջատների դեմ պայքարի «Raid» միջոցի  գովազդային հոլովակը, որտեղ մուլտիպլիկացիոն միջատները, որոնց վրա փչել են աերոզոլային բալոնից, գոռում են «Ռե՛յդ» ու պայթում են։ Էյվերին ստեղծել է նաև «Kool-Aid» մրգային խմիչքների հոլովակներ, որտեղ նա կիրառել է Warner Bros. ընկերության հետ աշխատելիս «տերմիտային սանդղահարթակ» ժամանակներում ստեղծած կերպարները։
1960-ականների և 1970-ականների ընթացքում Էյվերին ունեցել է ծանր, անդադար դեպրեսիա, չնայած նրան, որ նա շարունակել է հարգանք և պատիվ վայելել իր նախորդ աշխատանքների համար։ Նրա վերջին գործատուն եղել է Hanna-Barbera Productions ստուդիան, որտեղ նա կատակներ է գրել շաբաթօրյա առավոտյան շոուների համար, ինչպիսիք են Դրուպիի կլոնը՝ Kwicky Koala-ն։
Արտաքին հղումներ
Կատեգորիա:Ամերիկացի մուլտիպլիկատորներ Կատեգորիա:Ամերիկացի կինոռեժիսորներ Կատեգորիա:Թոքի քաղցկեղից մահացածներ Կատեգորիա:Ամերիկացի ծաղրանկարիչներ Կատեգորիա:Ամերիկացի սցենարիստներ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ
Հռիփսիմյան օրիորդաց դպրոց (Երևան)
Հռիփսիմյան օրիորդաց դպրոց կամ Հռիփսիմյան իգական գիմնազիա, 19-րդ դարի կեսերին հիմնված գիմնազիա Երևանի Կենտրոն վարչական շրջանում՝ Ամիրյան փողոցում (նախկինում՝ Նազարովսկայա)։ Գիմնազիայի շենքն ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։
Պատմություն
Ուսուցումը եղել է ռուսերենով։ Դասավանդվել են կրոն, հայերեն, ռուսերեն, պարսկերեն, թվաբանություն, աշխարհագրություն և ձեռագործ։
1866 թվականին բացվել է նախապատրաստական դասարան, ավելացել են նոր առարկաներ՝ կենսաբանություն, բուսաբանություն, ընդհանուր և ռուսաց պատմություն, ֆրանսերեն, գեղագիտություն, նկարչություն, երաժշտություն և այլն։
1904 թվականին բացվել է նաև ութերորդ լրացուցիչ դասարան՝ ռուսաց լեզվի և մաթեմատիկայի բաժանմունքներով։
1918 թվականին ազգայնացվել է, դարձել հայկական օրիորդաց գիմնազիա։ Դասավանդումը՝ հայերեն, կարևորվել են հայագիտական առարկաները։
1921 թվականից վերակազմավորվել է երկրորդ աստիճանի երկսեռ դպրոցի, 1925 թվականից կրել Ալեքսանդր Մյասնիկյանի անունը ։
Շենք
Հռիփսիմյան իգական գիմնազիայի շենքը ներառված է Կենտրոն վարչական շրջանի պատմության և մշակույթի անշարժ հուշարձանների ցանկում՝ որպես հանրապետական նշանակության պատմամշակութային հուշարձան։ Կառուցվել է 1898 թ. ճարտարապետ Իվան Վագապովի նախագծով։ 1905 թ. շենքը վերակառուցվել է Վասիլի Միրզոյանի նախագծով։ Շենքի բակային հատվածի վրա ավելացվում է երրորդ հարկը, իսկ աջ կողմից կառուցվում է երկհարկանի ընդարձակ նոր մասնաշենք՝ նկուղով և ձեղնահարկով։ Այդ հատվածն այսօր էլ կանգուն է։
1918-1920 թթ. այս շենքում է գործել Հայաստանի խնամատարության և աշխատանքի նախարարությունը։
Կան տեղեկություններ, որ այս շենքում է հիմնադրվել Բրյուսովի անվան ինստիտուտը։ Ավելի ուշ այստեղ են տեղակայվել տարբեր պետական հաստատություններ ։
1997 թվականին թանգարանը այս շենքից տեղափոխվել է, իսկ շենքը՝ մասնավորեցվել։
1997 թվականին, երբ պարզ դարձավ, որ շենքը վաճառվելու է և Երևանի պատմության թանգարանը տեղափոխվելու է այլ շենք, թանգարանը սկսեց պայքարել այդ շենքում մնալու համար։ Բազմաթիվ քաղաքացիներ և քաղաքական-հասարակական գործիչներ կազմակերպել են բողոքի ցույցեր և պիկետներ։ Ի վերջո, Երևանի պատմության թանգարանը Ամիրյան 28/6 հասցեից տեղափոխվեց Ստեփան Շահումյանի անվան №1 հիմնական դպրոցի շենք։
Շենքի ներկայիս կարգավիճակ
1996 թ. շենքը գնել է բրիտանահայ գործարար, անգլիաբնակ Վաչե Մանուկյանը։ Նա նույն թվականին գնել էր նաև Սևան հյուրանոցի շենքը և պարտավորվել 5 տարվա ընթացքում վերակառուցել այն, սակայն, ի վերջո, հրաժարվեց շենքից։
1996 թ., երբ Վաչե Մանուկյանը ձեռք է բերել գիմնազիայի շենքը, այն դեռևս ներառված չի եղել պատմության և մշակույթի անշարժ հուշարձանների ցանկում՝ որպես պահպանվող հուշարձան։ Հետևաբար գնորդի հետ պահպանման պարտավորագիր չի կնքվել։ Շենքն ընդգրկվել է պահպանվող հուշարձանների ցանկում միայն 2004 թ.։ Այդ ժամանակից մինչև այսօր սեփականատիրոջ հետ առքուվաճառքի պայմանագիրը չի փոփոխվել և շենքի պահպանման պարտավորագիր չի կնքվել։
Ծանոթագրություններ
Կատեգորիա:Երևանի դպրոցներ Կատեգորիա:Ցարական Ռուսաստանի տիրապետության ներքո գործած հայկական դպրոցներ Կատեգորիա:Հայկական օրիորդաց դպրոցներ Կատեգորիա:Նոր շրջանի հայկական դպրոցներ Կատեգորիա:Նորագույն շրջանի հայկական դպրոցներ Կատեգորիա:Երևանի շենքեր և կառույցներ
Օշտրա Լուկա (այլ կիրառումներ)
Օշտրա Լուկա կարող է վերաբերվել.
Օդիլո Գլոբոչնիկ
Կենսագրություն
Ծնվել է ավստրիացի պաշտոնաթող հեծելազորի սպա Ֆրանց Գլոբոչնիկի (Franc Globočnik) ընտանիքում, ով աշխատել է որպես փոստային պաշտոնյա, ազգանունն ունի սլովենական ծագում ։ Պապին անվանում են Ֆրանց Յոհան Գլոբոչնիգ (Franz Johann Globotschnig) : Կրթությունը ստացել է կադետի կորպուսում (1918) ։ 1923 թվականին գերազանցությամբ ավարտել է Կլագենֆուրտի բարձրագույն արհեստագործական ուսումնարանը որպես դիպլոմավորված ճարտարագետը։ Աշխատել է շինարարական ընկերություններում։
1919-1920 թվականներին եղել է Կարինտյան ծառայության անդամ ։ 1922 թվականին միացել է Ավստրիայի ազգային սոցիալիստական շարժմանը։
1931 թվականի հունվարի 1-ին մտել է «Նացիոնալ-սոցիալիստական ​​գերմանական բանվորական կուսակցություն» (տոմս № 442 939), 1934 թվականի սեպտեմբերի 1-ին՝ «ՍՍ» (տոմս № 292 776): 1933 թվականին եղել է Կարինտիայի գաուլեյթերի տեղակալ։ 1933-1934 թվականներին բազմիցս ձերբակալվել և պահվել է բանտում քաղաքական գործունեության համար։ 1933 թվականին Գերմանիա է փախել Վիեննայի ոսկերչի սպանության մեղադրանքի պատճառով։ 1936 թվականին ընդունվել է Ավստրիայում «ՆՍԳԲԿ»-ի բարձրագույն ղեկավարության կազմում, կապ է հաստատել ավստրիացի նացիստների և Մյունխենում կենտրոնական վարչության միջև։
1938 թվականի մայիսի 22-ին նշանակվել է Վիեննայի գաուլյայթեր և շուտով դարձել Ռեյխսթագի պատգամավոր։
Վիեննայում ընդդիմության հետապնդման հարցով Գլոբոչնիկի գործունեությունն այնպիսի վրդովմունք է առաջացրել, որ արդեն 1939 թվականի հունվարի 30-ին նա մեղադրվել է արժութային խաբեությունների մեջ, զրկվել գաուլյեյթերի պաշտոնից և տեղափոխվել «ՍՍ»-ի զորքեր։ 1939 թվականի նոյեմբերի 9-ից եղել է Լյուբլինի օկրուգի «ՍՍ»-ի և ոստիկանության պետը։ Միաժամանակ 1941 թվականի հուլիսի 17-ից մինչև 1942 թվականի հունվարի 31-ը եղել է«ՍՍ»-ի ռեյխսֆյուրերի անձնական ներկայացուցիչը «ՍՍ»-ի կառավարման կառուցվածքի և մահվան ճամբարների ստեղծման գծով գեներալ-նահանգապետության (այսինքն՝ օկուպացված Լեհաստանի) տարածքում։ Անմիջականորեն ղեկավարել է Բելժեցի, Մայդանեկի և Սոբիբորի, ինչպես նաև Տրեբլինկայի մահվան ճամբարների ստեղծումը՝ Լյուբլինի շրջակայքում ։ Մասնակցել է Վարշավայի և Բելոստոկի գետտոյի (1943) ոչնչացմանը։ 1943 թվականի հուլիսի 14-ին արժանացել է պետական քարտուղարի աստիճանին։
1943 թվականի օգոստոսի 16-ին Լյուբլինում պաշտոնը թողել է։ 1943 թվականի սեպտեմբերի 13-ին նշանակվել է Ադրիատիկ ափի օպերատիվ գոտու ոստիկանության և «ՍՍ»-ի բարձրագույն ղեկավար (HSSPF Adriatisches Kustenland): Նրա գլխավոր խնդիրը եղել է պարտիզանների դեմ պայքարը, բայց նա կրկին առաջատար դեր է խաղաել հրեաներին, այս անգամ՝ իտալացիների հետապնդման գործում։
Պատերազմի ավարտին դաշնակից զորքերի մոտենալու հետ փախել է Կարինտիա (Ավստրիա), մերձակա գործընկերների ընկերակցությամբ բարձրացել լեռներ՝ թաքնվելով Վայսենզեի մերձակա ալպիական տնակում, որտեղ 1945 թվականի մայիսի 31-ին Գլոբոչնիկն իր ադյուտանտ Էռնստ Լերհոմի հետ ձերբակալվել է անգլիացիների կողմից։ Ինքնասպան է եղել (կծել է բերանում թաքցրած ցիանիդի սրվակը) ալպյան հիվանդանոցում՝ բրիտանական զորքերի կողմից ձերբակալության ժամանակ։
Արտաքին հղումներ
Կատեգորիա:Բնօրինակում անաղբյուր հոդվածներ
Հռիփսիմյան վարժարան (Զմյուռնիա)
Հռիփսիմյան վարժարան, հիմնվել 1838-ին, Զմյուռնիայում։ Մինչև 1849-ը կոչվել է Սարգսյան, 1849-ից՝ Հռիփսիմյան (բարերարի անունով)։ 1884-ին կառուցվել է նոր շենք։ Վարժարանը պահվել է հայ համայնքի նվիրատվություններով և Սյունյաց, Հոգատար, Հռիփսիմյան կրթասիրաց, Ուսումնասեր և այլ ընկերությունների օժանդակությամբ։ Մինչև 1877-ը ուսուցումը ձրի է եղել, այնուհետև վարձ են վճարել միայն ունևորները։ Սովորողները ստացել են յոթնամյա կրթություն։ Դասավանդվել են հայոց լեզու և պատմություն, գեղագրություն, դիցաբանություն, երկրաչափություն, բնագիտություն, գծագրություն, աշխարհագրություն, ֆրանսերեն, անգլերեն, թվաբանություն և այլ առարկաներ։ 1840-ին սովորել է 100, 1850-ին՝ 170, 1870-ական թթ.՝ 240, հետագայում՝ 300-400 աշակերտ։ Վարժարանն ունեցել է մանկապարտեզ (1888-ից), աղջիկների և տղաների որբանոց, գիշերօթիկ բաժիններ։ Փակվել է 1922-ին։
Կատեգորիա:Թուրքիայի հայկական դպրոցներ Կատեգորիա:Նոր շրջանի հայկական դպրոցներ
Մեցակյուլա (գյուղ, Կիռգեսաառե շրջան)
Մեցակյուլա (Metsaküla), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Հիյումա նահանգի Կիռգեսաառե շրջանի բնակավայրեր Կատեգորիա:Էստոնիայի գյուղեր
Ռյումշինո
Ռյումշինո (Рюмшине, Rümşino), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Ռյումշինո գյուղում բնակվում էր 246 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ցածր հզորության հեռարձակում
Ցածր հզորության հեռարձակում, հեռարձակման կայանի աշխատանքի ցածր էլեկտրական հզորություն։ Միանում է ավելի փոքր տարածքում, քան «բարձր հզորության» տարածքում։
Հեռուստատեսություն
ԱՄՆ-ում կա 2,450 լիցենզավորված ցածր հզորության հեռուստատեսության կայան։
Տեղափոխումը դեպի թվային
2015 թվականի Սեպտեմբերի 1-ին ցածր հզորության հեռարձակման կայանները փոխվելու են թվային հեռարձակում ։
Ծանոթագրություններ
Կատեգորիա:Ռադիո Կատեգորիա:Հեռուստատեսություն
Կորնալե
Կորնալե (Cornale), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 749 մարդ (2008 թվական)։ Խտությունը կազմում է 443 մարդ/կմ²։ Տարածքը 2 կմ² է։ Փոստային ինդեքս՝ 27050։ Հեռախոսային կոդ՝ 0383։
Սուրբ Լուսիան հարգվում է որպես կոմունայի հովանավոր։
Ծանոթագրություններ
Կատեգորիա:Իտալիայի բնակավայրեր
Երիցաղբյուր
Երիցաղբյուր, աղբյուր Հայաստանի Վայոց ձորի մարզում, Գնիշիկ գետի աջափնյակում, Գանձակ գյուրլից 2,5 կմ հարավ-արևմուտք ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Վայոց ձորի մարզի ջրագրություն
Իդա Գալիչ
Իդա Վասիլևնա Գալիչ , ռուս հաղորդավարուհի, երգչուհի և վիդեո բլոգեր ։
Կենսագրություն
Ծնվել է 1990 թվականի մայիսի 3֊ին Գերմանիայում։ 2002 թվականին ծնողների հետ միասին տեղափոխվել է Մոսկվա։ Դպրոցն ավարտելուց հետո ընդունվում է առևտրատնտեսական համալսարան։ 2011 թվականին դարձավ ՈւՀԱ «Աշնանային համբույր» թիմի մասնակից, որը 2015 թվականին «Մոսկվան միանգամից չէ կառուցվել» անվանմամբ գրավել է երրորդ տեղը Պրեմիեր լիգայում։ 2016 թվականին մասնակցեց ՏՆՏ ալիքի Comedy battle հումորային շոուին։ 2017 թվականին դարձավ ՍՏՍ ալիքի "«Հաջողություն» շոուի ետնաբեմում" ծրագրի հաղորդավարուհի։
2018 թվականին Ժաննա Բադոյևայի հետ սկսեց վարել «Орёл & решка» հեռուստահաղորդումը ։ Նույն թվականին «Ревизорро» հաղորդման 7-րդ եթերաշրջանը վարեց Նաստասյա Սամբուրսկայայի հետ, բայց երկուսն էլ 2019 թվականի փետրվարին հեռացան   ։
Նաև 2018 թվականին թողարկում է «Դիմա», «Դու բռնվեցիր», «Գտնել քեզ» երգերը ։ «Գտնել քեզ» երգի համար նկարահանվել է տեսահոլովակ, որին մասնակցել են Աննա Սեդոկովան, Նադեժդա Սիսոյևան, Յուլյա Կովալը և Անտոն Կարավայցևը ։ 2019 թվականին թողարկվում է «Ձեռնարկատեր» երգը, որի համար նկարահանվել է տեսահոլովակ ։ Նույն թվականին ռեփեր Kyivstoner-ի հետ մասնակցեց Comment Out շոուին ։ 2019 թվականին սկսեց «1−11» շոուի նկարահանումները ։
Անձնական կյանք
2018 թվականի մայիսի 1-ին ամուսնացել է Ալան Բասիևի հետ ։ 2019 թվականի օգոստոսի 14-ին Իդան հայտնեց, որ հղի է ։ 2020 թվականի փետրվարի 7-ին լույս աշխարհ բերեց տղային՝ Լեոնին ։
Ծանոթագրություններ
Կատեգորիա:Մայիսի 3 ծնունդներ Կատեգորիա:1990 ծնունդներ Կատեգորիա:Անձինք այբբենական կարգով Կատեգորիա:Ռուս երգիչներ Կատեգորիա:Ռուս հաղորդավարներ Կատեգորիա:Ռուս բլոգերներ
Տալ-Կուսկարովո
Տալ-Կուսկարովո (Тал-Кускарово, Тал Ҡусҡары), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 482 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
(6283) 1980 VX1
(6283) , աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 6-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,786469 ա. մ., առավելագույնը մոտենում է 2,2073 ա. մ. հեռավորության վրա և հեռանում 3,3656 ա. մ. ։ Արեգակի շուրջ մեկ ամբողջական պտույտ է կատարում 1698,95 երկրային օրվա ընթացքում, իր ուղեծրով շարժվելով միջինում 0,211896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,3° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժան Բոդեն
Ժան Բոդեն, ֆրանսիացի քաղաքական մտածող և պետական գործիչ, իրավա­բան, բացարձակ միապետության գաղափարախոս։ Բոդենը հարում էր քաղաքագետների այն շրջանակին, որոնք փոխզիջողական դիրք էին գրավում կաթոլիկների եւ հուգենոտների (բողոքականների) պայքարում, ձգտելով դավանանքի ազատության ճանաչման շնորհիվ վերահաստատել խաղաղությունն ու իրավական կարգը երկրում։ Ըստ Բոդենի տարբերություն բնության, որտեղ առկա է բոլորապտույտ շարժում, հասարակությունում տեղի է ունենում առաջադիմական զարգացում։
Բոդենի գաղափարները ընտանիքի և պետության մասին
Հետևելով Արիստոտելին, նա բնորոշում է պետությունն իբրև ընտանիքների ամբողջություն։ Ընտանիքը՝ պետության առաջացման և գոյության հիմքն է։ Կարգավորված ընտանիքը պետության մոդելն է։ Ազատ ընտանիքների միավորումը պետության մեջ, որպես կանոն, կատարվում է բոնի ճանապարհով, և ոչ թե մարդկանց կամավոր համաձայնությամբ։ Սակայն քաղաքական ենթարկումը չի ոչնչացնում մարդու ագատությունն առհասարակ։ Պետությունում մարդու ազատությունը սահմանափակվում է, բայց լիովին չի անհետանամ։ Քաղաքացի է յուրաքանչյուր ազատ մարդ, որը ենթարկվում է պետության իշխանությանը։ Պետությունը տարբերվում է ընտանիքից և մարդկային այլ միավորումներից այն բանով, որ օժտված է գերագույն իշխանությամբ։
Բոդենի գաղափարները ինքնիշխանության մասին
Համարվում է, որ քաղաքական մտքի պատմության մեջ Բոդենը առաջինը տվեց ինքնիշխանության որպես պետության կարևորագույն հատկանիշի սահմանումը, «ինքնիշխանությունը պետության մշտական ու բացարձակ իշխանությունն է»։ Ինքնիշխանությունը պատկանում է պետությանն ըստ սահմանման։ Ինքնիշխանության կրողից վեր են միայն Աստված և բնության օրենքները։ Ինքնիշխանությունը պայմանավորված չէ այն բանով, արդար են օրենքները թե ոչ, այն կախված է դրանք ստեղծելու ուժից։ Բոդենը առանձնացնում է պետության ինքնիշխանության հինգ հատկանիշ.
Բոդենի գաղափարները ժողովրդավարության և ազնվապետության մասին
Բոդենը սկզբունքորեն դեմ է պետության իշխանությունների տարանջատմանը, ինչը, նրա կարծիքով, քայքայում է պետությունը։ Բացի այդ, իշխանություններից մեկը դառնալու է գերիշխող։ Նա բացասաբար է վերաբերում ժողովրդավարությանը, որն առավել ենթակա է հեղաշրջումների։ Ժողովրդավարությունը Բոդենը փաստորեն նույնացնում է ամբոխավարության հետ։ Նմանապես նա դեմ է նաև ազնվապետությանը, ուր ոչ միշտ է կառավարում իրազեկ փոքրամասնությունը, ինչի պատճառով այն անչափ անկայուն է և ենթակա ներքին խռովությունների։
Նրա գլխավոր աշխատությունն է՝ «Վեց գիրք հանրապետության մասին», որը հրատարակվել է 1576 թ.:
1. Պետությունն առաջանում է պայմանագրի, դաշինքի հիման վրա, որի նպատակն է խաղաղություն հաստատել երկրում, պաշտպանել հասարակությունն արտաքին նվաճողներից ու ապահովել բարեկեցիկ կյանք հասարակության անդամներին։
2. Ըստ Բոդենի՝ պետությունն ինքնիշխան է և նրա նկատմամբ չի կարելի իրականացնել ոչ մի ոտնձգություն։ Ոչ մեկն այնպես չի հիմնավորել ինքնիշխանության գաղափարը, ինչպես Բոդենը. «Ինքնիշխանությունը բացարձակ է և մշտական, ինչը հռոմեացիները անվանում էին վեհություն (արժանապատվություն)։ Բարձրագույն իշխանությունը առկա է, երբ չի ճանաչում ոչ մի սահմանափակում` իր հզորության դրսևորման համար։ Ինքնիշխանությունը մշտական է։ ժամանակավոր իշխանությունը չի կարող հանդես գալ իբրև բարձրագույն իշխանություն։ Ինքնիշխան իշխանությունը նաև միասնական իշխանություն է, քանի որ պետության արտոնությունները պատկանում են միայն նրան։ Այդ արտոնությունները պետությունը չի կարող բաժանել ինչ-որ մեկի հետ՝ ով էլ որ լինի։ Պետությունը չպետք է հանդուրժի ոչ մի մարմնի առկայություն, որը վեր է կանգնած իրենից կամ կանգնած է նրա կողքին և մրցում է նրա հետ։
3. Պետության ինքնիշխանությունը դրսևորվում է նրանում, որ՝
- ընդունում է օրենքներ, որոնք պարտադիր են քաղաքացիների և հիմնարկներիմ համար,
- ընդունում է որոշում պատերազմի և խաղաղության հարցերի վերաբերյալ,
-նշանակում է պաշտոնատար անձանց,
-իրականացնում է բարձրագույն արդարադատությունը,
- իրականացնում է ներման որոշումը։
Ասվածին Բոդենը հավելում է որոշ դրույթներ. «Պետությունը պետք է պահպանի աստվածային և բնական օրենքները, չպետք է միջամտի հպատակների ընտանեկան գործերին, չպետք է խախտի կրոնի նկատմամբ հանդուրժողականության սկզբունքը»։ Չպետք է հպատակներից գանձի հարկեր ու տուրքեր՝ առանց նրանց համաձայնության։ Դրամահատումը ևս պետության մենաշնորհն է։
Հեգելը Իսպանիային Նապոլեոնյան սահմանադրություն տալու առիթով ասել է. «Յուրաքանչյուր ժողովուրդ ունի այն պետական կառուցվածը,ինչը նրան համապատասխանում և հարմար է…»: Ժողովուրդը պետք է զգա, որ իր պետական կառուցվածքը համապատասխանում է իր իրավունքին և ռեալ վիճակին, հակառակ դեպքում այն կարող է արտաքնապես գոյություն ունենալ, սակայն չունենալ ոչ մի նշանակություն և արժեք։ Առանձին մարդու մոտ կարող է ծագել լավ պետական կառուցվածք ունենալու պահանջ և ձգտում, սակայն ողջ զանգվածի մոտ այն կարող է չլինել. դա կարող է առաջանալ ավելի ուշ։
5. Բոդենը հզոր կենտրոնացած պետության ինքնիշխան միապետի իշխանության կողմնակից է։ Նա նշում է, որ«ինչպես Աստվածն է կառավարում տիեզերքը, երկնքում իշխում է արեգակը, այդպես էլ հասարակությունը պետք է կառավարի միապետը»։
6. Պետությունները բաժանում է 3 տեսակի՝
1/ օրինական պետություն
2/հայրենակալվածքային պետություն
3/բռնապետական պետություն։
Օրինական(լեգիտիմ) է համարում այն պետությունը, որում միապետն իր իշխանությունը ստացել է օրինական եղանակով, որտեղ մարդիկ ենթարկվում են օրենքներին, իսկ նրանց ազատությունը և սեփականությունը պաշտպանված է օրենքով։
Հայրենակալվածքային պետությունն այն է պետությունն է, որը չի ստեղծվել բնականոն եղանակով՝ ինքնիշխանը զենքի ուժով տեր է դարձել տվյալ տարածքին, դրա հարստությանն ու ժողովրդին և, իբրև հայր, կառավարում է նրանց։
Բռնապետական է համարվում այն պետությունը, որտեղ ինքնիշխանը չի ճանաչում բնական իրավունքները, ազատ մարդկանց հետ վարվում է ինչպես ստրուկների և տնօրինում է նրանց ունեցվածքը։
Պետությունն ըստ Բոդենի
Բոդենի քաղաքական իդեալն է օրենքներով սահմանափակ միապետությունը, որն առավելապես համապատասխանում է ինքնիշխան պետության հասկացությանը։ Այստեղ ապահովված են իշխանության իրազեկությունը (քանզի խորհուրդ են տալիս շատերը) և գործունակությունը (քանզի որոշում է մեկը)։ Ընդսմին, միապետի իշխանությունը սահմանափակված է հպատակների սեփականության անձեռնմխելիությամբ և բնական ազատություններով։ Միապետի ինքնիշխանության առկայության դեպքում գերադասելի է, որ պետական կառավարումը զուգորդի ազնվապետության և ժողովրդավարության տարրեր։ Գերագույն իշխանությունը պետք է հենվի խորհրդակցական կարգավիճակ ունեցող դասային-ներկայացուցչական մարմնի վրա։ Բոդենի հայացքները զգալիորեն նպաստել են քաղաքական և իրավական գիտությունների զարգացմանը։
Ծանոթագրություններ
Կատեգորիա:Փիլիսոփայական տեսություններ Կատեգորիա:Ֆրանսիացի փիլիսոփաներ Կատեգորիա:15-րդ դարի փիլիսոփաներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի պետական գործիչներ Կատեգորիա:Ֆրանսիացի իրավաբաններ Կատեգորիա:Ֆրանսիացի տնտեսագետներ Կատեգորիա:Ֆրանսիացի պատմաբաններ Կատեգորիա:Ֆրանսիացի քաղաքագետներ
Սելևկիայի գավառակ
Սելևկիա, երկրամաս, պորվինցիա հին Պամփյուլիայում, իսկ ապա գավառակ Կիլիկիայում, Ադանայի նահանգի Իչելի գավառում։ Կենտրոնը ծովափնյա Սելևկիա քաղաքն էր ։
Ծանոթագրություններ
Կատեգորիա:Կիլիկիայի գավառներ
Ալբերտ Մուշեղի Մկրտչյան
Ալբերտ Մուշեղի Մկրտչյան, հայ ռեժիսոր, սցենարիստ, դերասան։ Հայտնի դերասան, ԽՍՀՄ ժողովրդական արտիստ Մհեր Մկրտչյանի փոքր եղբայրը։ ՀՀ «Մովսես Խորենացի» (2000), Հայաստանի մշակույթի նախարարության ոսկե մեդալներ (2007), ՀՀ ժողովրդական արտիստ (2003), «Հայակ» հայկական ամենամյա առաջին կինոմրցանակաբաշխության Հատուկ մրցանակ (2012)։